ช่วยสรุปเรื่อง "Machine Learning กับการลงทุนในโลกยุคปัจจุบัน" ให้หน่อยค่ะ
Machine Learning คือ การทำให้ระบบคอมพิวเตอร์สามารถเรียนรู้ได้ด้วยตนเองจากฐานข้อมูลที่มีอยู่เพื่อทำการแยกแยะ หาความสัมพันธ์ระหว่างข้อมูลต่างๆ หรือ คาดการณ์ผลลัพธ์ที่อาจจะเกิดขึ้นในอนาคต โดยกระบวนการเรียนรู้นั้นสามารถแบ่งออกได้เป็น 2 ประเภทหลักๆ ได้แก่
          1. Supervised Learning กระบวนการเรียนรู้วิธีนี้คอมพิวเตอร์จะได้รับข้อมูล 2 ชุด ได้แก่ ชุดข้อมูลที่เป็น Input และ ชุดข้อมูลที่เป็น Output (ผลลัพธ์) โดยวัตถุประสงค์ของกระบวนการเรียนรู้แบบนี้นั้นเพื่อให้คอมพิวเตอร์หากฎเกณฑ์หรือแบบจำลองที่จะเชื่อมข้อมูล Input ไปสู่ผลลัพธ์ที่เกิดขึ้นนั่นเอง
            2. Unsupervised Learning กระบวนการเรียนรู้วิธีนี้คอมพิวเตอร์จะได้รับข้อมูลมาโดยที่ไม่ได้มีการแบ่งข้อมูลเป็น Input หรือ Output เหมือนในวิธีแรก แต่จะให้คอมพิวเตอร์เรียนรู้ที่จะหาโครงสร้างหรือรูปแบบความสัมพันธ์ระหว่างข้อมูลด้วยตนเองและมีความซับซ้อนในการสร้างระบบที่มากกว่าแบบแรก
            ในปัจจุบันกองทุนเริ่มมีการนำ Machine Learning หรือ AI เข้ามาช่วยในการบริหารพอร์ตการลงทุนมากขึ้น ซึ่งแต่ละกองทุนก็มีวิธีการในการนำเครื่องมีเหล่านี้มาใช้ในส่วนต่างๆ ของการลงทุน เช่น ช่วยในการ คัดกรองหุ้นและจัดสรรน้ำหนักการลงทุนตามสภาวะตลาดในแบบต่างๆ เป็นต้น ถ้านักลงทุนสนใจลงทุนในกองทุนประเภทนี้ ควรจะต้องเข้าไปศึกษาในหนังสือชี้ชวนของกองทุนว่าได้มีการนำ Machine Learning ไปใช้ในรูปแบบใด ใช้ factor อะไรเข้ามาวิเคราะห์ และมีกระบวนการในการทำงานอย่างไร จะได้เข้าใจว่า Machine ตัวนี้มีการ Learning ในแบบใด เพื่อให้สอดคล้องกับวัตถุประสงค์การลงทุน ถึงแม้ว่ากองทุนที่ใช้ Machine Learning ในปัจจุบันยังมีไม่มากนัก แต่คาดว่าในอนาคตจะเห็นการเติบโตของกองทุนประเภทนี้อย่างมาก ดังนั้นการเริ่มศึกษาและทำความเข้าใจเกี่ยวกับกองทุนที่ใช้ Machine Learning จะเป็นประโยชน์และเพิ่มโอกาสในการลงทุนของนักลงทุนได้อย่างแน่นอน
Machine Learning คือ การทำให้ระบบคอมพิวเตอร์เรียนรู้ได้ด้วยตนเองจากฐานข้อมูลที่มีอยู่ เพื่อแยกแยะ หาความสัมพันธ์ หรือคาดการณ์ผลลัพธ์ที่อาจจะเกิดขึ้นในอนาคต แบ่งเป็น 2 ประเภท ได้แก่
1. Supervised Learning เป็นกระบวนการเรียนรู้ที่คอมพิวเตอร์รับข้อมูล 2 ชุด ได้แก่ Input และ Output เพื่อให้คอมพิวเตอร์หากฎเกณฑ์ที่จะเชื่อมข้อมูล Input ไปสู่ Output ที่เกิดขึ้น
2. Unsupervised Learning เป็นกระบวนการเรียนรู้ที่คอมพิวเตอร์รับข้อมูลโดยไม่ได้แบ่งข้อมูลเป็น Input หรือ Output แต่จะให้คอมพิวเตอร์เรียนรู้ที่จะหารูปแบบความสัมพันธ์ระหว่างข้อมูลด้วยตนเองและมีความซับซ้อนในการสร้างระบบ
ในปัจจุบันกองทุนนำ Machine Learning เข้ามาช่วยบริหารพอร์ตการลงทุนมากขึ้น ถ้านักลงทุนสนใจลงทุน ควรจะศึกษาในหนังสือชี้ชวนของกองทุนว่ามีการนำ Machine Learning ไปใช้ในรูปแบบใด ใช้ factor อะไรมาวิเคราะห์ และมีกระบวนการในการทำงานอย่างไร เพื่อสอดคล้องกับวัตถุประสงค์การลงทุน ดังนั้นการเริ่มศึกษาและทำความเข้าใจเกี่ยวกับกองทุนที่ใช้ Machine Learning จะเป็นประโยชน์และเพิ่มโอกาสในการลงทุนอย่างแน่นอน
ความรู้ทางการเงิน